# data[].attributes.headline
Μηλιά Ιωαννίνων

# data[].attributes.subject
Μηλιά Ιωαννίνων

# data[].attributes.body
Η Μηλιά είναι ορεινό χωριό του νομού Ιωαννίνων. Βρίσκεται στα ανατολικά του νομού, σε σχετικά κοντινή απόσταση από το Μέτσοβο. Όλοι οι κάτοικοι της Μηλιάς μιλούν την βλάχικη διάλεκτο. Ακόμη, βόρεια της Μηλιάς βρίσκεται ο εθνικός δρυμός Πίνδου. Τέλος, η Μηλιά έχει ανακηρυχθεί παραδοσιακός οικισμός, λόγω των παλιών πετρόκτιστων σπιτιών της.

# data[].attributes.headline
Μέτσοβο  Ιωαννίνων

# data[].attributes.subject
Μέτσοβο  Ιωαννίνων

# data[].attributes.body
Το Μέτσοβο Ιωαννίνων αποτελεί  παραδοσιακό οικισμό και είναι χτισμένο στις πλαγιές της Πίνδου. Ακόμη, είναι από τους κορυφαίους χειμερινούς προορισμούς. Επιπλέον, έχει πλούσιο φυσικό τοπίο και αρχοντικά με κομψή αρχιτεκτονική. Το χωριό βρίσκεται στις βόρειες πλαγιές, ανάμεσα στα βουνά της μεγαλύτερης οροσειράς της Ελλάδος, της Πίνδου.

# data[].attributes.body
Η Κρανιά Γρεβενών αποτελεί χωριό-κόμβο και βρίσκεται στο δυτικό μέρος του νομού Γρεβενών και στο τρίγωνο τριών μεγάλων διαμερισμάτων της χώρας, της Μακεδονίας, της Ηπείρου και της Θεσσαλίας, σε υψόμετρο 960 μέτρα. Ακόμη, το χωριό είναι εγκατεστημένο σε μια μικρή κοιλάδα με πολλές κρανιές, στα ορεινά της βόρειας Πίνδου, και από την αρχαιότητα είχε πολύτιμα και περιζήτητα βοσκοτόπια και αρκετές πηγές, με υπέροχα τοπία.

# data[].attributes.body
Το Περιβόλι, είναι ορεινό χωριό του δήμου Γρεβενών και βρίσκεται 45 χιλιόμετρα δυτικά της πόλης. Επιπλέον, είναι χτισμένο στις πλαγιές της οροσειράς της Βόρειας Πίνδου, πιο συγκεκριμένα στο όρος Λύγκος  με υψηλότερη κορυφή του το Αυγό, στα όρια Μακεδονίας- Ηπείρου. Ακόμη, από το Περιβόλι κατάγονταν ο Ρήγας Φεραίος, του οποίου ο παππούς Κωνσταντίνος Κυριαζής ή Κυρατζής εγκαταστάθηκε με την οικογένειά του στο Βελεστίνο που είχε μεταβληθεί σε Περιβολιώτικη παροικία. Κατά την Ελληνική Επανάσταση του 1821 οι Περιβολιώτες ξεσηκώθηκαν με κυριότερο αγωνιστή τον Αθανάσιο Μάνταλο. Τέλος, κατά τον Μακεδονικό Αγώνα, διακρίθηκε για την προσφορά του ο Περιβολιώτης μακεδονομάχος οπλαρχηγός Ζήσης Βράκας, καθώς και ο οπλαρχηγός Γεώργιος Τσιουκαντάνας.

# data[].attributes.headline
Βοβούσα ή Βωβούσα

# data[].attributes.subject
Βοβούσα ή Βωβούσα

# data[].attributes.body
Η Βοβούσα είναι το χωριό του Ανατολικού Ζαγορίου  στον νομό Ιωαννίνων της Ηπείρου. Ακόμη, σύμφωνα με την παράδοση η Βοβούσα προέκυψε από τη συνένωση τεσσάρων μικρότερων χωριών. Επιπλέον,  η ιστορία της ξεκινά τον 10ο αιώνα, με τις πρώτες μετακινήσεις των βλάχων στα χωριά της Πίνδου. Κατά τα παλαιότερα χρόνια, η κύρια ασχολία των κατοίκων της περιστρέφονταν γύρω από την κτηνοτροφία, το εμπόριο και τις μεταφορές. Στην αρχή λίγες ήταν οι οικογένειες που ζούσαν μόνιμα στην Βοβούσα, όμως μετά από τον 19ο αιώνα το χωριό απέκτησε άλλη διάσταση. Τέλος, πήρε το όνομά της από τον ποταμό Αώο, από τη βοή των νερών του ποταμού, ο οποίος χωρίζει το χωριό σε δύο μέρη και στη συνέχεια από Βοϊούσα έγινε Βοβούσα.

# data[].attributes.headline
Βάλια Κάλντα

# data[].attributes.subject
Βάλια Κάλντα

# data[].attributes.body
Ο Εθνικός Δρυμός Πίνδου, γνωστός και ως Βάλια Κάλντα (που σημαίνει ζεστή κοιλάδα στα βλάχικα) βρίσκεται σε ιδιαίτερα δυσπρόσιτη περιοχή της οροσειράς της Πίνδου στα όρια μεταξύ των νομών Γρεβενών και Ιωαννίνων. Πιο συγκεκριμένα, βρίσκεται βόρεια της πόλης του Μετσόβου και περιφερειακά βρίσκονται τα χωριά Βοβούσα, Περιβόλι, Κρανιά Γρεβενών και Μηλιά Ιωαννίνων. Επιπλέον, Στο δρυμό ανήκουν και τα δύο μικρά ορεινά ρέματα, ο Σαλατούρας και το Ζεστό ρέμα, που ενώνονται με το Αρκουδόρεμα, τον ορμητικό παραπόταμο του Αώου. Επίσης, αποτελεί έναν από τους σπουδαιότερους και παρθένους δρυμούς. Είναι από τους τελευταίους βιότοπους της καφετιάς αρκούδας, του αγριόγατου και του αγριόγιδου, καθώς και χώρος όπου καταφεύγουν να ξεχειμωνιάσουν τα πιο σημαντικά είδη της ελληνικής πανίδας. Τέλος, Ο δρυμός καλύπτεται από εκτεταμένα δάση κωνοφόρων και οξιάς και πάρα πολλά είδη ενδημικών φυτών των Βαλκανίων και της Ελλάδας.